
 12.3.2013
 BG
 Официален вестник на Европейския съюз
 L 68/14
 РЕГЛАМЕНТ ЗА ИЗПЪЛНЕНИЕ (ЕС) No 207/2013 НА КОМИСИЯТА
 от 11 март 2013 година
 за дерогация от Регламент (ЕО) No 73/2009 на Съвета по отношение на крайния срок за преразглеждане на решението относно специфично подпомагане за 2013 г. и от Регламент (ЕО) No 1120/2009 на Комисията по отношение на уведомлението за такова преразглеждане
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (1), и по-специално член 142, букви в) и с) от него,
 като има предвид, че:
 (1)
 Съгласно член 68, параграф 8 от Регламент (ЕО) No 73/2009, до 1 септември 2012 г. държавите членки можеха да преразгледат решението, посочено в член 69, параграф 1 на същия регламент, и да решат, считано от 2013 г., да изменят сумите за финансиране на специфичното подпомагане, предвидено в член 68, параграф 1, или да прекратят прилагането на такова подпомагане.
 (2)
 В резултат на постоянното нарастване на цените на фуражите, причинено от неблагоприятни климатични условия, засегнали най-важните доставчици на зърнени култури в Съюза и в света през 2012 г., държавите членки са изправени пред влошаване на икономическото положение на земеделските стопанства, особено в секторите на млякото и млечните произведения, говеждото и телешкото месо, овцевъдството и козевъдството. В края на годината тези сектори се сблъскаха със значителни финансови затруднения поради високия дял на цените на фуражите в техните производствени разходи. Възникна неотложна ситуация, в която е налице риск от забавяне или временно спиране на дейността, което в крайна сметка може да доведе до спад или прекратяване на производството в тези сектори. Настоящата ситуация не можеше да бъде предвидена по времето, когато държавите членки са преразглеждали решенията за 2013 г. съгласно член 68, параграф 8 от Регламент (ЕО) No 73/2009.
 (3)
 Специфичното подпомагане, предвидено в член 68, параграф 1 изглежда подходящ инструмент за преодоляване на такава ситуация посредством предоставяне на помощ на стопанствата, чиято жизнеспособност е застрашена. За да се спре влошаването на ситуацията на земеделските стопани в секторите на млякото, говеждото и телешкото месо и овцевъдството и козевъдството и да се избегнат тежки практически и конкретни проблеми, които могат да доведат до преориентиране към други селскостопански дейности или прехвърляне на стопанствата, на държавите членки следва да се позволи да преразгледат решенията, взети за 2013 г., в рамките на нов срок.
 (4)
 Поради същите причини срокът за уведомяване на Комисията за такова преразглеждане, посочен в член 50, параграф 3 от Регламент (ЕО) No 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) No 73/2009 на Съвета за установяване на общи правила за схеми за директно